Diari Oficial de la Generalitat Valenciana


Sumari del DOGV 7009, del 23-04-2013 (2013/3723)

Notificació de la sentència dictada en el juí verbal número 428/2012.
---------------------------------------------------------------------

### Dades del document

Número de DOGV
:   7009

Data del DOGV
:   23-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3723


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència dictada en el juí verbal número 428/2012. [2013/3723]  
Raquel Manuel Sánchez, secretària del Jutjat de Primera Instància número 2 d'Orihuela, faig saber:  
Que en el procediment familiar de guarda i custòdia del fill menor no matrimonial número 428/2012, a instàncies d'Ana María Palamiuc, representada per la procuradora Olga Sánchez Reyes, contra Iulian Sima, s'ha dictat la resolució que, literalment, és com es diu:  
  
«Sentència 359/2012  
Alfonso Carlos Aliaga Casanova, magistrat jutge del Jutjat de Primera Instància número 2 d'Orihuela, he vist estes actuacions de juí verbal d'adopció de mesures paternofilials, que amb el número 428/2012 s'han tramitat en este Jutjat a instàncies de la procuradora Olga Sánchez Reyes, en nom i representació d'Ana María Palamiuc, assistida de la lletrada María Dolores Belmonte Gómez, contra Iulian Sima, en situació de rebel·lia, i en què és part el ministeri fiscal, i en nom del rei, he dictat sentència amb els antecedents de fet i fonaments de dret següents:  
  
[...]  
  
Dispositiva  
Estime íntegrament la demanda presentada per la procuradora Olga Sánchez Reyes, en nom i representació d'Ana María Palamiuc, contra Iulian Sima, i declare procedents les mesures extramatrimonials següents:  
1r. El fill menor, M. I. S. P., quedarà sota la guarda i custòdia exclusiva de la mare.  
2n. Es priva el demandat de la pàtria potestat sobre este fill menor per un període de dos anys, i durant eixe període correspon l'exercici de la pàtria potestat en exclusiva a la mare.  
3r. Queda en suspens el dret de visites del demandat amb el seu fill durant el període de dos anys; transcorregut el dit termini, el demandat reprendrà el contacte amb la mare i el menor. Es reconeix a favor seu un dret de visites controlat i progressiu del tenor següent: el primer any des que reprenga el contacte, dissabtes alterns des de les 10.00 del matí a les 14.00 hores, acompanyat sempre pel familiar que designe l'actora; transcorregut eixe any, si un informe d'un psicòleg designat judicialment creu oportú ampliar eixe règim de visites, caps de setmana alterns des de les 10.00 hores del dissabte a les 20.00 hores del diumenge, i la mitat de les vacacions escolars de Nadal, estiu i Setmana Santa, i triarà el pare en anys parells i la mare en anys imparells.  
  
4t. S'establix, en concepte d'aliments per a la progènie la quantitat de 200 euros mensuals, la qual serà satisfeta exclusivament pel demandat entre els dies u i cinc de cada mes i per anticipat, quantitat que serà actualitzada d'acord amb les variacions de l'índex de preus al consum, de manera automàtica i sense necessitat d'un nou pronunciament judicial (primera actualització, gener de 2014).  
Notifiqueu-ho a les parts litigants i al ministeri fiscal.  
Una vegada siga ferma esta resolució, porteu-ne una testimoniança a les actuacions principals i arxiveu-ne l'original en el lligall de sentències corresponent.  
Mode d'impugnació: per mitjà d'un recurs d'apel·lació davant de l'Audiència Provincial d'Alacant (art. 455 LECn). El recurs s'interposarà amb la consignació prèvia d'un depòsit de 50 euros en el compte (núm. 0183-0000-00 - núm. proc. 4 dígits-any. 2 dígits) del Banesto, sucursal d'Orihuela (3025), per mitjà d'un escrit presentat en este Jutjat en el termini de 20 dies, en el qual haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).  
Esta és la meua sentència, que, jutjant definitivament en primera instància, pronuncie, mane i firme».  
Atés que es desconeix el domicili o la residència actuals de la part demandada, per diligència del dia de la data, de conformitat amb el que disposen els articles 156.4 i 164 de la Llei d'Enjudiciament Civil 1/2000, he ordenat la publicació del present edicte en el tauler d'anuncis d'este Jutjat per a portar a efecte la diligència de notificació de la sentència.  
  
Orihuela, 8 d'abril de 2013.- La secretària judicial: Raquel Manuel Sánchez.